ભૂપેન્દ્રસિંહજી સાચી વાત માતા જ સંતાનોની સાચી ગુરુ બને તો સંતાનોને કોઇ ગુરુની જરૂર નહીં રહે. સ્ત્રીઓ જ ગુરુઓના ખોટા ઉપદેશોને નહીં સ્વીકારે તો આવનારી પેઢી સુશિક્ષિત અને માનસિક રીતે સશક્ત બનશે. પાંચ હજાર વર્ષો પહેલાં લખાયેલા શાસ્ત્રો કે પૌરાણિક કથાઓ તે સમયને અનુસાર હોય કદાચ. અને તેમાં લખાયેલા ઉપદેશો પણ તે સમયને અનુસાર હોઇ શકે. અને બધા તો તે સમયને અનુસાર સાચા જ હતા તેમ પણ ના માની લેવાય. ગુણ અવગુણ દરેકમાં હોય. ગમે તેટલી મહાન વ્યક્તિ હોય તે દરેક વાતમાં સાચી જ હોય તેવું ના બની શકે. અને તે વખતની પરિસ્થિતિ અત્યારે ના હોય તો તે ઉપદેશ પણ અત્યારે લાગુ ના પડે. અને આજે તો કરુણતા એ છે કે એ લોકોએ જે સંદર્ભમાં કહ્યું હશે કે કર્યું હશે તેના અર્થનો તો હજારો વર્ષોમાં અપભ્રંશ થઇ ગયો છે. દરેક પોતાના મતલબ અનુસાર અર્થ કરીને પોતાના સ્વાર્થ સાધે છે. નવી પેઢીએ આ વાત વિચારીને એક નવા જ માનવધર્મનું નિર્માણ કરવાની જરૂર છે. અને નવી પેઢીને સાચો માર્ગ બતાવવા માટે માતાએ એટલે કે સ્ત્રીઓએ વધુ જાગૃત થવાની જરૂર છે.